માટુંગાનું મને જો કંઈ ન ગમતું હોય તો એ અહીંનું રીડેવલપેમન્ટ છે. રીડેવલપમેન્ટના નામે માટુંગામાં જે નાના બંગલાઓ અને નાની સાઇઝના અપાર્ટમેન્ટ્સ હતા એ હવે ખતમ થઈ રહ્યા છે. હવે માટુંગામાં ઠેર-ઠેર વીસ-પચીસ માળનાં બાંધકામો શરૂ થઈ ગયાં છે. મારું ઘર એશિયન બિલ્ડિંગમાં આવ્યું છે જે સ્ટેશનની સામે છે. એક સમયે મને મારા અપાર્ટમેન્ટમાંથી આસાનીથી એક કિલોમીટર દૂરનો નઝારો જોવા મળતો હતો, પણ હવે માંડ હજાર ફૂટ દૂર જોઈ શકાય છે. માટુંગામાં આજે પણ બીજાં સબબ્ર્સ કરતાં અનેકગણી વધારે ગ્રીનરી છે, પણ જો રીડેવલપમેન્ટના નામે કૉન્ક્રીટનું જંગલ ઊભું થતું રહ્યું તો બહુ ઝડપથી એની બ્યુટી ખતમ થઈ જશે અને બ્યુટી માટે માટુંગામાં ટકી રહેલા લોકો પણ માટુંગા છોડવાનું વિચારવા લાગશે.